Putrajaya
Putrajaya inggih punika punjering papréntahan administrasi Malaysia minangka gantosipun Kuala Lumpur. Saderengipun dipunparingi nama Putrajaya, kutha punika gadhah nama Perang Besar. Putrajaya dumunung ing 25 km sakiduling kutha Kuala Lumpur. Putrajaya gadhah wiyar 4,931 hèktar. Kutha Putrajaya ugi caket saking Papan Anggegana Internasional Kuala Lumpur (KLIA) lan Sirkuit Sepang ing sisih kidul. Putrajaya dados punjering administrasi énggal ingkang netrepaken papréntahan elektronik (ngirangi pangginaan kertas ing papréntahan), lan badhé ngginakaken teknologi komunikasi ingkang langkung énggal (canggih). Putrajaya ugi dipunrancang dados kutha ijo lan netrepaken jaringan internet lan tèknologi multimedia.

Putrajaya minangka kutha taman 
Putrajaya dipunyasa kanthi konsèp kutha taman (taman kutha). Kutha punika dipunperang dados pinten-pinten paprincen, kinten-kinten 38% dipunyasa dados taman, tlaga lan ugi panggènan ingkang teles, dipunyasa kantor-kantor papréntahan, komersial, dipunyasa griya-griya, lan fasilitas umum. Ing kutha punika ugi dipundamel tlaga damelan ingkang wiyaripun 600 hèktar. Tlaga punika dados lambang Putrajaya lan ugi dados moderarator iklim. Sapunika tlaga punika asring dipun-ginakaken kanggé kagiyatan plesiran, nitih prahu, kano, lan sanèsipun.

Kutha Pinter 
Dumunung ing koridor multimedia, lan jumbuh kaliyan inisiatif pamaréntah ingkang ngembangaken e-Government, Putrajaya ugi dipunkembangaken minangka kutha pinter. Teknologi multimedia dipun-ginakaken kanggé maringaken fasilitas tumrap papréntahan administrasi, antara pamaréntah lan komunitas bisnis, sarta antawisipun pamaréntah lan sing ndunungi lokal lan masarakat umum.

Visi Kutha Putrajaya 
Putrajaya badhé dipundadosaken laladan administrasi fédheral ingkang makmur, ingkang kagayuh sadaya kabetahan sosial-ékonomi, rekreasi lan spiritualipun sing ndunungi Putrajaya, ugi kanggé para tiyang ingkang nyambutdamel lan tamu ingkang dhateng ing kutha Putrajaya.

Misi Kutha Putrajaya 
Misi ingkang utami kutha Putrajaya inggih punika, ngatur lan nrembakakakeb kutha krajan administratif fédheral ingkang efektif lan efisien. Kutha punika badhé dipunatur kanthi saé, kanthi semangat lan ndadosaken Putrajaya ingkang sejahtera.

Cathetan suku 

Kutha ing Malaysia